ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคมพ.ศ.๒๕๕๓ โดยที่เป็นการสมควรกำหนดมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคมเพื่อส่งเสริมและสนับสนุนการวิจัยและพัฒนาการสร้างสรรค์ผลงานทรัพย์สินทางปัญญาของผู้ประกอบการผลิตอุปกรณ์และชิ้นส่วนนักวิจัย นักประดิษฐ์และนักพัฒนาโปรแกรมประยุกต์ของไทย ในกิจการโทรคมนาคมให้มีโอกาสพัฒนาศักยภาพเพื่อยกระดับขีดความสามารถด้านการแข่งขันตลอดจนเป็นการผลักดันอุตสาหกรรมโทรคมนาคมและอุตสาหกรรมต่อเนื่องให้มีความสามารถในการแข่งขันในเวทีการค้าระหว่างประเทศอาศัยอำนาจตามความในมาตรา ๕๑ (๕) (๑๔) (๑๕) และ(๑๖) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗มาตรา ๖๑ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๒๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคมดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปข้อ ๒ ในประกาศนี้ผลิตภัณฑ์โทรคมนาคม หมายความว่าอุปกรณ์ ชิ้นส่วน ซอฟต์แวร์ และโปรแกรมประยุกต์ (Application)สำหรับใช้ในกิจการโทรคมนาคมผู้ผลิตภายในประเทศ หมายความว่าผู้ประกอบการในอุตสาหกรรมโทรคมนาคมที่เป็นบุคคลสัญชาติไทย หรือนิติบุคคลที่จัดตั้งขึ้นตามกฎหมายไทยผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมมูลค่าการลงทุน หมายความว่ามูลค่าของผลิตภัณฑ์โทรคมนาคมที่ผู้รับใบอนุญาตจัดซื้อจากผู้ผลิตภายในประเทศในระยะเวลาตามโครงการที่ได้รับอนุมัติรวมถึงค่าใช้จ่ายเพื่อการวิจัยทดสอบ ระหว่างผู้รับใบอนุญาตกับผู้ผลิตภายในประเทศมูลค่าโครงการ หมายความว่ามูลค่าของผลิตภัณฑ์โทรคมนาคมที่ผู้รับใบอนุญาตจัดซื้อทั้งหมดในระยะเวลาตามโครงการที่ได้รับอนุมัติรวมถึงค่าใช้จ่ายเพื่อการวิจัย ทดสอบ ระหว่างผู้รับใบอนุญาตกับผู้ผลิตภายในประเทศศูนย์ทดสอบแอพพลิเคชั่น (Application Test Center :ATC) หมายความว่าศูนย์สำหรับทดสอบการเข้ากันได้ระหว่างโปรแกรมประยุกต์ (Application)กับอุปกรณ์ปลายทางในกิจการโทรคมนาคม ซึ่งอยู่ภายใต้การบริหารจัดการของสถาบันผู้ใช้บริการ หมายความว่าผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคมแต่ไม่รวมถึงผู้ใช้บริการที่เป็นผู้รับใบอนุญาตซึ่งนำบริการโทรคมนาคมที่ได้รับในฐานะผู้ใช้บริการไปประกอบกิจการอีกทอดหนึ่งค่าธรรมเนียม หมายความว่าเงินรายได้ที่ได้รับจากการให้บริการโทรคมนาคมของผู้รับใบอนุญาตที่ได้จัดสรรไว้ตามมาตรา ๑๘ แห่งพระราชบัญญัติประกอบกิจการโทรคมนาคม พ.ศ. ๒๕๔๔คณะกรรมการ หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติสถาบัน หมายความว่าสถาบันวิจัยและพัฒนาอุตสาหกรรมโทรคมนาคมข้อ ๓ เพื่อเป็นการส่งเสริมและยกระดับความสามารถด้านการแข่งขันของอุตสาหกรรมโทรคมนาคมคณะกรรมการสนับสนุนการจัดตั้งหรือการรวมกลุ่มผู้ผลิตภายในประเทศ เพื่อนำเสนอสภาพปัญหาอุปสรรค มาตรการหรือข้อเสนอเชิงนโยบายและแนวทางการส่งเสริมและพัฒนาอุตสาหกรรมโทรคมนาคมต่อคณะกรรมการข้อ ๔ ผู้รับใบอนุญาตแบบที่สามและแบบที่สองที่มีโครงข่ายเป็นของตนเอง เมื่อได้ลงทุนในโครงข่ายตามประกาศ เรื่องหลักเกณฑ์ วิธีการ และเงื่อนไข ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (ฉบับที่ ๒) พ.ศ. ๒๕๕๒และประกาศเรื่องแผนปฏิบัติการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมพ.ศ. ๒๕๕๓ รวมทั้งประกาศและหลักเกณฑ์อื่นใดที่เกี่ยวข้องกับการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมที่คณะกรรมการจะได้ประกาศต่อไป มีสิทธิได้รับการลดหย่อนค่าธรรมเนียมดังนี้(๑)ผู้รับใบอนุญาตจัดซื้อผลิตภัณฑ์โทรคมนาคมของผู้ผลิตภายในประเทศน้อยกว่าร้อยละ ๔๐ของมูลค่าโครงการ มีสิทธิได้รับการลดหย่อนค่าธรรมเนียมเต็มจำนวนของมูลค่าการลงทุนเป็นระยะเวลาไม่เกิน๕ ปี แต่ทั้งนี้ ต้องไม่เกินจำนวนเงินค่าธรรมเนียมที่จ่ายจริงในปีนั้น ๆ(๒)ผู้รับใบอนุญาตจัดซื้อผลิตภัณฑ์โทรคมนาคมของผู้ผลิตภายในประเทศไม่น้อยกว่าร้อยละ๔๐ ของมูลค่าโครงการ มีสิทธิได้รับการลดหย่อนค่าธรรมเนียม เป็นจำนวนสองเท่าของมูลค่าการลงทุนเป็นระยะเวลาไม่เกิน๕ ปี แต่ทั้งนี้ ต้องไม่เกินจำนวนเงินค่าธรรมเนียมที่จ่ายจริงในปีนั้น ๆข้อ ๕ ผู้รับใบอนุญาตแบบที่สามและแบบที่สองที่มีโครงข่ายเป็นของตนเอง เมื่อลงทุนในโครงข่าย นอกเหนือจากประกาศเรื่อง หลักเกณฑ์ วิธีการ และเงื่อนไข ในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (ฉบับที่ ๒) พ.ศ. ๒๕๕๒และประกาศเรื่องแผนปฏิบัติการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมพ.ศ. ๒๕๕๓ รวมถึงประกาศหรือหลักเกณฑ์อื่นใดที่เกี่ยวข้องกับบริการโทรคมนาคมพื้นฐานโดยทั่วถึงและบริการสังคมที่คณะกรรมการจะประกาศต่อไปมีสิทธิได้รับการลดหย่อนค่าธรรมเนียมร้อยละ ๕๐ ของมูลค่าการลงทุนเป็นระยะเวลาไม่เกิน ๕ ปี แต่ทั้งนี้ การลดหย่อนจะต้องไม่เกินร้อยละ ๓๐ ของค่าธรรมเนียมที่ต้องจ่ายจริงในปีนั้นๆ เมื่อผู้รับใบอนุญาตจัดซื้อผลิตภัณฑ์โทรคมนาคมของผู้ผลิตภายในประเทศไม่น้อยกว่าร้อยละ ๒๐ ของมูลค่าโครงการข้อ ๖ ผู้รับใบอนุญาตที่ขอรับสิทธิตามข้อ ๔และข้อ ๕ ต้องยื่นหนังสือแสดงความจำนงพร้อมข้อเสนอโครงการและแผนการดำเนินงานตามวิธีการที่สำนักงานกำหนดเพื่อพิจารณาเสนอคณะกรรมการอนุมัติและผู้รับใบอนุญาตที่ได้รับสิทธิลดหย่อนค่าธรรมเนียมต้องนำหลักฐานที่รับรองโดยหน่วยงานของรัฐมายื่นต่อสำนักงานเพื่อพิจารณาเสนอคณะกรรมการอนุมัติโดยคณะกรรมการจะพิจารณาให้แล้วเสร็จภายใน๙๐ วันข้อ ๗ ผลิตภัณฑ์โทรคมนาคมที่ผู้รับใบอนุญาตสามารถนำมาลดหย่อนค่าธรรมเนียมได้ให้เป็นไปตามบัญชีแนบท้ายประกาศฉบับนี้และที่จะประกาศเพิ่มเติมต่อไปซึ่งผลิตภัณฑ์โทรคมนาคมดังกล่าว จะต้องมีการวิจัย ออกแบบและพัฒนาขึ้นในประเทศไทยและต้องเป็นไปตามเงื่อนไขตามข้อ (๑) หรือ (๒) ดังต่อไปนี้(๑)ผลิตภัณฑ์โทรคมนาคมที่ผลิตจากผู้ผลิตภายในประเทศที่มีลักษณะ ดังต่อไปนี้(๑.๑)ได้รับบัตรส่งเสริมการลงทุนจากสำนักงานคณะกรรมการส่งเสริมการลงทุน(๑.๒)มีนักวิจัยและพัฒนาที่เป็นคนไทยไม่น้อยกว่าร้อยละ ๗๐ ของนักวิจัยและพัฒนาทั้งหมด(๑.๓)มีงบประมาณที่ใช้เพื่อการวิจัยและพัฒนาไม่น้อยกว่าร้อยละ ๓ ของมูลค่ายอดขายรวมในระยะเวลาโครงการตามที่เสนอหรือมีค่าใช้จ่ายเพื่อการวิจัยและพัฒนารวมกันไม่น้อยกว่า ๔๐๐ ล้านบาทแล้วแต่มูลค่าใดจะต่ำกว่า(๒)ผลิตภัณฑ์โทรคมนาคมที่ผลิตจากผู้ผลิตภายในประเทศที่ได้รับสิทธิและประโยชน์สำหรับการลงทุนเพื่อพัฒนาทักษะเทคโนโลยีและนวัตกรรม (SKILL, TECHNOLOGY& INNOVATION : STI)ด้านโทรคมนาคม จากสำนักงานคณะกรรมการส่งเสริมการลงทุนที่ได้รับความเห็นชอบจากสถาบัน โดยงบประมาณเงินลงทุนสำหรับการลงทุนเพื่อพัฒนาทักษะเทคโนโลยีและนวัตกรรม (SKILL, TECHNOLOGY& INNOVATION : STI)ต้องมีจำนวนเงินไม่น้อยกว่าร้อยละ ๓ ของมูลค่ายอดขายรวมในระยะเวลาโครงการตามที่เสนอหรือมีค่าใช้จ่ายเพื่อการวิจัยและพัฒนารวมกันไม่น้อยกว่า ๔๐๐ ล้านบาทแล้วแต่มูลค่าใดจะต่ำกว่าข้อ ๘ เพื่อประโยชน์ต่อการวิจัยและพัฒนาผลิตภัณฑ์โทรคมนาคมที่นำมาใช้ในโครงข่ายต้องมีการเปิดเผยข้อมูลการเชื่อมต่อ (Interface)ภายในอุปกรณ์และโปรโตคอล (Protocol) ที่ใช้เชื่อมต่อระหว่างอุปกรณ์ภายในโครงข่ายตามที่คณะกรรมการกำหนดข้อ ๙ เพื่อเป็นการส่งเสริมและสนับสนุนนักประดิษฐ์หรือนักพัฒนาซอฟต์แวร์และโปรแกรมประยุกต์(Application) คณะกรรมการสนับสนุนการจัดตั้งศูนย์ทดสอบแอพพลิเคชั่น(ApplicationTest Center :ATC) เพื่อเป็นแหล่งศึกษา วิจัย ออกแบบและพัฒนาทดสอบหรือตามที่คณะกรรมการจะได้กำหนดต่อไปข้อ ๑๐ คณะกรรมการอาจพิจารณากำหนดมาตรการเพิ่มเติมหรือยกเว้นการบังคับใช้ประกาศนี้ต่อผู้รับใบอนุญาตรายใดรายหนึ่งหรือทั้งหมดในกรณีที่เห็นว่าประกาศฉบับนี้ก่อให้เกิดผลกระทบต่ออุตสาหกรรมโทรคมนาคมทั้งพึงประสงค์และไม่พึงประสงค์ประกาศณ วันที่ ๔ ตุลาคม พ.ศ. ๒๕๕๓ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติ[เอกสารแนบท้าย]๑. บัญชีแนบท้ายประกาศคณะกรรมการกิจการโทรคมนาคมแห่งชาติเรื่องมาตรการส่งเสริมอุตสาหกรรมโทรคมนาคมและอุตสาหกรรมต่อเนื่องในกิจการโทรคมนาคม พ.ศ.๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๓พฤศจิกายน ๒๕๕๓ณัฐวดี/ตรวจ๓พฤศจิกายน ๒๕๕๓๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๒๕ ง/หน้า ๕๐/๒๙ ตุลาคม ๒๕๕๓